
                                           R E F E R A T  D E  A P R O B A R E
       pentru modificarea hotărârii Consiliului Local nr.121/2023  privind înfiinţarea Clubului Sportiv Municipal „Aurul” Brad


	Prin Hotărârea Consiliului Local al Municipiului Brad nr. 121/2023 a fost înființat Clubul Sportiv Municipal „Aurul” Brad, structură sportivă de drept public, în subordinea Consiliului Local al Municipiului Brad. Acesta are drept obiect principal de activitate performanţa sportivă, selecţia, pregătirea şi participarea la competiţii interne şi internaţionale, sportul pentru toți și alte programe naționale de sport.
Structura organizatorică a acestui club este formată din Consiliul de Administrație, Director, Compartimentul Financiar - Contabil – Resurse Umane, Compartimentul Administrativ și Secțiile sportive.
Conducerea Clubului Sportiv Municipal „Aurul” Brad este asigurată de Consiliul de Administrație alcătuit din 5 membri, astfel: 3 reprezentanți ai Consiliului Local al Municipiului Brad desemnați prin Hotărârea Consiliului Local nr. 121/2023 și 2 reprezentanți ai Primarului Municipiului Brad desemnați prin Dispoziția Primarului Municipiului Brad nr. 525/2023. 
Prin cererea înregistrată la CSM „Aurul” Brad sub nr. 117/25.08.2023 domnul Mihăilă Codruț – Nicolae a solicitat aprobarea demisiei din calitatea de membru al Consiliului de Administrație al CSM „Aurul” Brad.
Cererea formulată a fost aprobată de către directorul CSM „Aurul” Brad.
În contextul celor de mai sus și pentru o bună organizare și funcționare a Clubului, am inițiat prezentul proiect de hotărâre prin care am propus modificarea Hotărârii Consiliului Local nr. 121/2023 privind înfiinţarea Clubului Sportiv Municipal „Aurul” Brad, respectiv a art. 9 alin 1, în sensul înlocuirii domnului Mihăilă Codruț – Nicolae și îl supun spre dezbatere și aprobare plenului Consiliului Local al Municipiului Brad  în forma prezentată.
Precizez că las la latitudinea Consiliului Local al Municipiului Brad desemnarea unui nou reprezentant.
            Invoc în susţinerea propunerii mele, prevederile art. 3, art. 10 alin. 1 și alin. 2, art. 11 alin. 1, art. 15 art. 18 alin.1 lit. a, art. 18^1 alin. 1 și alin. 2 lit. a,  art. 22, art. 23, art. 26 alin. 2 lit. b, art. 29 alin. 1 și alin. 2, art. 30, art. 67 alin.1, alin. 2, alin. 3 și alin. 4 din  Legea nr. 69/2000 a educaţiei fizice şi sportului, cu modificările şi completările ulterioare, ale H.G. nr. 884/2001 privind aprobarea Regulamentului de punere în aplicare a dispoziţiilor Legii educaţiei fizice şi sportului precum și  ale  art. 20 alin. 1 lit. h și k din Legea  nr. 273/2006 privind finanţele publice locale.

